מבט על העולם | עורו! נובמבר 2014
קרא ב אווה אוקראינית איגבו איטלקית אילוקנו אינדונזית אלבנית אמהרית אנגלית אסטונית אפיק אפריקנס ארמנית בולגרית ביסלמה גאורגית גרמנית דנית הולנדית הונגרית היליגאינון וייטנאמית זולו טגלוג טהיטית טווי טורקית טיגרינית יוונית יורובה יפנית ליטאית לינגלה מלגשית מלטית מקדונית נורבגית סבואנו סווהילית סווהילית (קונגו) סילוזי סינהלית סינית מנדרינית (מסורתית) סינית מנדרינית (מפושטת) סלובנית סלובקית ססותו (לסוטהו) ספדי ספרדית סצוואנה סרבית סרבית (כתב לטיני) עברית ערבית פולנית פורטוגזית פינית פנג'בית צ'יטונגה צ'יצ'ווה צ'כית צונגה צרפתית קוריאנית קינירוונדה קיקאונדה קירגיזית קירונדי קסוסה קרואטית רומנית רוסית שבדית שונה תאילנדית
בשנת 2007 הודיעה אקוודור על כוונתה להקים קרן להגנת שטחים בתוליים ביערות הגשם של האמזונס המשתרעים על פני כ־10,000 קילומטרים רבועים, וזאת כדי להימנע מקידוחי נפט באזור. תוכנית השימור לא יצאה לפועל מחמת היעדר תמיכה כספית מהקהילה הבינלאומית. אזור זה ביער האמזונס הוא בעל מגוון ביולוגי מהגדולים בעולם.‏
לדברי עיתון היוצא לאור ביפן (The Japan News) קשה מאוד לזהות בבדיקות כל מנת דם נגועה. בכתבה הובא מקרה שאירע בשנת 2013: גבר בשנות ה־60 לחייו נדבק באיידס כתוצאה מקבלת עירוי דם. לא ניתן לזהות כל מנת דם הנגועה באיידס מפני שקיימת תקופת חלון שבמהלכה אי־אפשר לאתר את הנגיף בדם שנתרם.‏
אף שמלחמת הגרילה בזימבבווה, שהתנהלה לאורך הגבול עם מוזמביק, הסתיימה לפני למעלה מ־30 שנה, עדיין נותרו באזור מוקשים המטילים מומים וקוטלים חיים. ”מאז 1980 למעלה מ־1,500 איש ו־120,000 חיות משק נהרגו, ו־2,000 איש נהיו בעלי מום בגלל מוקשים שהוטמנו באזור הגבול בשטחי זימבבווה”, מדווח הוועד הבינלאומי של הצלב האדום.‏
לפי סקר אחד, יותר ויותר זוגות הנמצאים בהליכי גירושין נלחמים על הזכות לקבל חזקה על חיות המחמד שלהם. מבין הנכסים בבעלות משותפת הגורמים למחלוקות בין בני זוג, חיות מחמד דורגו אחרי נדל”ן, כסף וחפצים אישיים מסוימים.‏
מבט על העולם — נובמבר 2014